## Odluka o općinskim porezima i prirezu porezu na dohodak Općine Dvor

### NN 2/2002 (8.1.2002.), Odluka o općinskim porezima i prirezu porezu na dohodak Općine Dvor

# OPĆINA DVOR

81

Na teme­lju čl. 29. – 44. Zakona o financira­nju lokalne samouprave i
uprave (»Narodne novine« 117/93, 69/97, 33/00 i 127/00) i čl. 24. Zakona o
izmjenama i dopunama zakona o financira­nju jedinica lokalne samouprave i
uprave (»Narodne novine« 69/01), te čl. 27. Statuta Općine Dvor (»Službeni
vjesnik« 19/01), Općinsko Vijeće Općine Dvor na sjednici održanoj dana 10.
prosinca 2001. godine donijelo je

## ODLUKU

### O OPĆINSKIM POREZIMA I PRIREZU POREZU NA DOHODAK

OPĆE ODREDBE

Članak 1.

Ovom odlukom utvrđuju se stope, visina te način obračuna i plaća­nja
poreza i prireza na dohodak.

Članak 2.

Porez i prirez porezu na dohodak su vlastiti prihod Općine Dvor.

VRSTE POREZA

Članak 3.

Općini Dvor pripadaju sljedeći porezi:

1. Prirez porezu na dohodak

2. Porez na potroš­nju

3. Porez na kuće za odmor

4. Porez na nekorištene poduzetničke nekretnine

5. Porez na tvrtku ili naziv

6. Porez na korište­nje javnih površina.

Prirez porezu na dohodak

Članak 4.

Fizičke i pravne osobe koje imaju prebivalište ili uobičajeno boravište
na području općine Dvor dužne su na dohodak platiti Općini Dvor porez po stopi
od 5%.

Porez na potroš­nju

Članak 5.

Porez na potroš­nju alkoholnih i bezalkoholnih pića određuje se i plaća
po stopi od 2%.

Osnovica poreza iz prethodnog stavka je prodajna cijena pića po kojoj se
pića prodaju u ugostite­ljskim objektima bez PDV-a.

Članak 6.

Obveznik poreza na potroš­nju je svaka pravna i fizička osoba koja pruža
ugostite­ljske usluge.

Porez iz prethodnog članka obračunava se i plaća u roku i na način
propisan zakonom o porezu na promet proizvoda i usluga, a iskazuje se u
evidencijama propisanim za obračun poreza na promet proizvoda i usluga.

Porez na kuće za odmor

Članak 7.

Porez na kuće za odmor plaćaju pravne i fizičke osobe koje su vlasnici
kuća za odmor u iznosu od 10,00 kn/m˛ korisne površine.

Kućom za odmor smatra se svaka zgrada, dio zgrade ili stan kojom se
vlasnici koriste povremeno ili sezonski.

Kućom za odmor u smislu ove Odluke ne smatraju se gospodarske zgrade
koje služe za smještaj po­ljoprivrednih strojeva, oruđa i drugog pribora.

Članak 8.

Porez na kuće za odmor ne plaća se na kuće koje se ne mogu koristiti i
to:

– zbog ratnih razara­nja, elementarnih nepogoda (poplava, potres), te
starosti

– za vrijeme dok su u takvim objektima smješteni prognanici i izbje­glice

– koje služe za smještaj djece do 15 godina starosti.

Članak 9.

Obveznici poreza na kuće za odmor moraju nadležnoj Poreznoj ispostavi
dostaviti podatke o kućama za odmor, koji se odnose na mjesto gdje se kuća
nalazi, te korisnu površinu, najkasnije do 31. ožujka godine za koju se
utvrđuje porez.

Porez se plaća u roku 15 dana od dana dostave Rješe­nja o utvrđiva­nju
poreza.

Porez na nekorištene poduzetničke nekretnine

Članak 10.

Porez na nekorištene
poduzetničke nekretnine plaća se na nekretnine namije­njene obav­lja­nju
poduzetničke djelatnosti (proizvodni i drugi prostori) u kojima se djelatnost
ne obav­lja duže od jedne godine.

Članak 11.

Obveznik poreza na
nekorištene poduzetničke nekretnine je svaka fizička i pravna osoba koja je
vlasnik takve nekretnine.

Članak 12.

Osnovica poreza na
nekorištene poduzetničke nekretnine je korisna površina istražena u m˛.

Članak 13.

Porez na nekorištene
poduzetničke nekretnine plaća se 7,00 kn/m˛ korisne površine.

Članak 14.

Porez na nekorištene
poduzetničke nekretnine neće platiti fizička ili pravna osoba koje nekretnine
povjere na privremeno uprav­lja­nje Općini.

Članak 15.

Porez na nekorištene
poduzetničke nekretnine neće plaćati vlasnici tih nekretnina u slučaju više
sile, elementarnih nepogoda ili ako postoje druge opravdane zapreke za ­njihovo
korište­nje ili ukoliko Općina ne prihvati nekretnine ponuđene na privremeno
uprav­lja­nje.

Na zahtjev vlasnika ili korisnika tih nekretnina Odluku o oslobađa­nju
od obveze plaća­nja poreza donosi Općinsko poglavarstvo.

Članak 16.

Obveznici poreza na nekorištene poduzetničke nekretnine moraju nadležnoj
poreznoj ispostavi dostaviti podatke o nekorištenim poduzetničkim nekretninama
do 31. ožujka godine za koju se utvrđuje porez.

Porez se plaća u roku 15 dana od dana dostave rješe­nja o utvrđiva­nju
tog poreza.

Porez na tvrtku ili naziv

Članak 17.

Obveznici poreza na tvrtku ili naziv su pravne ili fizičke osobe koje su
obveznici poreza na dohodak i re­gistrirane su za obav­lja­nje djelatnosti.

Osobe iz st. 1. ovog člaka koje u svom sastavu imaju poslov­ne jedinice
(prodavaonice, radionice, pogone, prodajna mjesta) obveznici su poreza na
tvrtku za svaku poslovnu jedinicu.

Obveznici poreza na tvrtku koji ne obav­ljaju djelatnost ne plaćaju
porez na tvrtku.

Članak 18.

Porez na tvrtku ili naziv plaća se u godiš­njem iznosu i to:

– tvrtke, obrtništva, malo i sred­nje poduzetništvo iz oblasti proizvod­nje
i industrije 300,00 kn

– tvrtke iz oblasti ugostite­ljstva, trgovina i usluga 700,00 kn.

Porez se plaća u roku 15 dana od dana dostave Rješe­nja o utvrđiva­nju
poreza.

Porez na korište­nje javnih površina

Članak 19.

Porez na korište­nje javnih površina plaćaju fizičke ili pravne osobe
koje koriste javne površine u svrhu obav­lja­nja svoje gospodarske djelatnosti.

Porez iz st. 1. ovog članka plaća se po m˛, a najma­nja obračunska
jedinica iznosi 10 m˛ javne površine.

Porez za korište­nje javne površine utvrđuje se godiš­nje i to do 31.
ožujka godine za koju se utvrđuje porez.

Članak 20.

Porez za korište­nje javne površine plaća se i u slučajevima kada se
javna površina koristi sezonski i dnevno (prigodne proslave blagdana i sl.).

Članak 21.

Porez na korište­nje javne površine za period od jedne godine plaća se
10,00 kn/m˛.

Porez za dnevno korište­nje javne površine plaća se 15,00 kn/m˛.

Porez se plaća u roku 15 dana od dana dostave Rješe­nja o utvrđiva­nju
poreza.

Članak 22.

Pod pojmom javnih površina u smislu ove Odluke smatraju se: trgovi,
nogostupi, javni prolazi, otvoreni prostori ispred zgrada, čekaonice i stajališta
u javnom prometu.

PRIJELAZNE I ZAVRŠNE ODREDBE

Članak 23.

Ako obveznik poreza i prireza porezu na dohodak dospjeli porez i prirez
porezu na dohodak ne plati u propisanom roku, isti se prisilno naplaćuju po
odredbama Opće­g poreznog zakona.

Članak 24.

Utvrđiva­nje i naplatu općinskih poreza i prireza porezu na dohodak obav­lja
Ministarstvo financija, Porezna uprava, Područni ured Sisak – Ispostava Dvor.

Članak 25.

Danom stupa­nja na snagu ove Odluke prestaje važiti Odluka o općinskim
porezima od 3. siječ­nja 1996. godine, Klasa: 410-01/96-01; Urbroj:
2176/22-96-19.

Članak 26.

Ova Odluka stupa na snagu danom objave u »Narodnim novinama«.

Klasa: 410-01/01-01
Urbroj: 2176/08-01-01-01
Dvor, 10. prosinca 2001.

Predsjednik Vijeća
**Stojan Kr­njaić,** v. r.

Odluka, NN 2/2002-81